शीर्षक: शरद पवार- 'सिरममध्ये लस टोचून घेतली, पण ती कोरोनावरची नव्हती' #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1. सिरममध्ये लस टोचून घेतली, पण ती कोरोनावरची नव्हती- शरद पवार 

मी कोरोनावरील लस घेतली, असे सांगितले जात असले तरी त्यात कोणतेही तथ्य नाही, असे शरद पवार यांनी स्पष्ट शब्दांत सांगितले. 

राष्ट्रवादी काँग्रेसचे अध्यक्ष शरद पवार यांनी सिरम इन्स्टिट्यूटला भेट दिल्याचं कळल्यानंतर त्यांनी कोरोनाप्रतिबंधंक लस टोचून घेतल्याची चर्चा सुरू झाली. मात्र शरद पवारांनी स्वतःच या चर्चेला पूर्णविराम दिला. महाराष्ट्र टाइम्सनं ही बातमी दिली आहे. 

"मी सिरममध्ये लस टोचून घेतली हे खरे आहे मात्र ती लस रोगप्रतिकारशक्ती वाढवणारी आहे. सिरममध्ये प्रतिकारशक्ती वाढवणाऱ्या लशीची निर्मिती होते. मी व माझ्या स्टाफने आज हीच लस घेतली आहे," असं शरद पवार यांनी म्हटलंय. 

सिरमचे प्रमुख पूनावाला हे शरद पवार यांचे वर्गमित्र आहेत. त्यामुळे पवारांसाठी त्यांनी करोना लशीची व्यवस्था केली असेल, असे तुम्हाला वाटत असेल पण तसं काहीही नाही, असंही मिश्कीलपणे पवार म्हणाले. 

दरम्यान, राज्यातलं ठाकरे सरकार मजबूत आणि स्थिर असून सरकारचे सहा महिने पूर्ण झालेले आहेत, त्यामुळे निवडणुका आणि सत्तांतराच्या आशेवर आणखी साडेचार वर्षं काढा असा टोला राष्ट्रवादी काँग्रेसचे अध्यक्ष शरद पवारांनी भाजप नेत्यांना लगावलाय. 

लोकमतने याविषयीची बातमी दिली आहे. राज्यामध्ये मध्यावधी निवडणुका होण्याची शक्यता असल्याचं विधान भाजप नेते चंद्रकांत पाटील यांनी काही दिवसांपूर्वी केलं होतं. 

2. महाराष्ट्रात राष्ट्रपती राजवटीची मागणी करणारे उत्तर प्रदेशात गप्प का?- अमोल कोल्हे

हाथरसमध्ये जे घडलं ते दुर्दैवी आहे, काँग्रेस नेते हाथरसमध्ये पीडितेच्या कुटुंबियांना भेटायला गेले तेव्हा घडलेला प्रकार म्हणजे दडपशाही आणि अघोषित हुकुमशाहीचं उदाहरण असल्याची टीका राष्ट्रवादी काँग्रेसचे खासदार डॉ. अमोल कोल्हेंनी केली आहे. लोकसत्ताने याविषयीची बातमी दिली आहे. 

महाराष्ट्रात खुट्टं वाजलं की लगेच राष्ट्रपती राजवटीची मागणी करण्यात येते पण आता उत्तर प्रदेशात इतकी मोठी घटना घडूनही ते सगळे लोक गप्प का आहेत, असा सवालही कोल्हेंनी केलाय. 

शिवसेनेचे खासदार अरविंद सावंत यांनीही अशीच टीका केलेली आहे. महाराष्ट्रामध्ये ओरड करणाऱ्यांनी उत्तर प्रदेशात राष्ट्रपती राजवट लावून दाखवावी, असं सावंत म्हणाले आहेत. 

3. तब्बल 7 महिन्यानंतर पहिल्यांदाच निर्यातीत वाढ 

कोरोनाची जागतिक साथ सुरू झाल्यानंतरच्या सात महिन्यांमध्ये...